
ROMÂNIA

MUNICIPIUL MARGHITA


   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                 telefon : +40259362001

       Calea Republicii,  nr.1,                                                                             +40359409977

       Cod fiscal 4348947                                                                 
fax:       +40359409982

                                                   e-mail:primaria@marghita.ro


Instituția Arhitectului - Șef
Nr. 9028 din 08.08.2023
RAPORT DE SPECIALITATE 
privind aprobarea documentației tehnico-economice și a indicatorilor tehnico-economici-fază SF pentru obiectivul de investiții ,,Realizarea unui coridor de mobilitate integrat in Municipiul Marghita-componenta 1”
Având în vederea faptul că primăria Municipiului Marghita dorește obţinerea finanţării prin PROGRAMUL REGIONAL NORD-VEST 2021-2027, OBIECTIV DE POLITICĂ 2: O Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițților verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a mobilității urbane durabile - PRIORITATEA 4: O regiune cu mobilitate urbană multimodală durabilă - OBIECTIV SPECIFIC 2.8: Promovarea mobilității urbane multimodale durabile, ca parte a tranziției către o economie cu zero emisii de dioxid de carbon - PRNV/2023/481B/1 , Apel dedicat unităţilor administrativ-teritoriale cu statut de municipii altele decât municipiile-reședință de județ, oraşe și unităţilor administrativ-teritoriale limitrofe/comune din zonele urbane funcţionale aferente acestora  pentru proiecte care urmăresc utilizarea crescută a transportului public și a altor forme de mobilitate urbană ecologice (Mobilitate urbană), având la bază Ghidul Solicitantului, Versiunea 2 publicată la data de 28 iulie 2023 Utilizarea crescută a transportului public și a altor forme de mobilitate urbană ecologice (Mobilitate urbană).

Încă din anul 2022, administraţia publică a municipiului a înţeles nevoia de gestionarea corectă a mobilităţii, a centrului urbei şi a legăturii dintre acesta cu localităţiile aparţinătoare, implicit navetismul ce tranzitează centrul municipiului Marghita, fiind gândit un proiect complex de mobilitate urbană integrată. Trebuie menţionat că atât caietul de sarcini cât şi procedurile demarate au fost supuse procesului de transparenţă publică, iar proiectul  aprobat prin H.C.L. nr. 229 din 24.11.2022 privind aprobare studiului de fezabilitate şi indicatorilor tehnico-economici pentru proiectul „Realizarea unui coridor de mobilitate integrat în Municipiul Marghita”, datorită calităţii şi propunerilor prevăzute, oferă municipalităţii oportunitatea de a fi valorificat pentru obţinerea finanţării prin Obiectivul specific RSO2.8 din PRNV 2021-2027, OBIECTIVUL SPECIFIC 2.8: Promovarea mobilității urbane multimodale durabile, ca parte a tranziției către o economie cu zero emisii de dioxid de carbon.
În momentul lansării ghidului consultativ, privind (Mobilitate urbană) - utilizarea crescută a transportului public și a altor forme de mobilitate urbană ecologice, municipalitatea a identificat oportunitatea pentru obţinerea finanţării, iar primăria municipiului a emis Certificatul de Urbanism cu nr. 45 din 14.06.2023 , cuprinzând străziile Arany Janos, Garoafei, Eroilor, Petofi Sandor, Piaţa Independenţei, Tudor Vladimirescu, Calea Republicii, Crinului, definite ca fiind componenta 1 a proiectului ,,Realizarea unui coridor de mobilitate integrat in Municipiul Marghita-componenta 1” şi a obţinut acordurile necesare.
Conform   prevederilor  Ghidul Solicitantului, Versiunea 2 publicată la data de 28 iulie 2023 Utilizarea crescută a transportului public și a altor forme de mobilitate urbană ecologice (Mobilitate urbană).
- Apel de proiecte PRNV/2023/481.B/1, 
Pct. 5.4. Valoarea minimă și maximă eligibilă/nerambursabilă a unui proiect :
Pct . 5.4.1. Valoarea minimă eligibilă a unui proiect: 1.000.000 euro 

Pct. 5.4.2  Valoarea maximă eligibilă a unui proiect: 17.850.000 euro
Cursul valutar la care se va calcula încadrarea în respectivele valori minime și maxime este cursul Inforeuro din luna iulie 2023 , luna publicării ghidului solicitantului. Acest curs va fi utilizat inclusiv la semnarea contractului de finanțare.
Având în vedere cele menţionate mai sus, primăria municipiului Marghita doreşte depunerea proiectului spre finanţare prin Apelul de proiecte nr. PRNV/2023/481.B/1, Apel dedicat unităţilor administrativ-teritoriale cu statut de municipii, altele decât municipiile reședință de județ, orașe, comune limitrofe municipiilor reședință de județ din zonele urbane funcţionale, finanţat prin PROGRAMUL REGIONAL NORD-VEST 2021-2027, Utilizarea crescută a transportului public și a altor forme de mobilitate urbană ecologice (Mobilitate urbană) 
Proiectul se regăsește în lista proiectelor în cadrul SIDU 2021-2027, aprobat prin H.C.L. nr. 125 din 16.06.2023 privind actualizarea Strategiei Integrate de dezvoltare urbană a Municipiului Marghita pentru perioada 2021-2027, aprobată prin H.C.L. nr. 108 din 28 Iunie 2021
și 
PMUD 2021-2027 , aprobat prin H.C.L. nr. 137 din 27.06.2023, privind actualizarea Planului de Mobilitate Urbană Durabilă pentru municipiul Marghita pe perioada 2021-2027 , aprobat prin H.C.L. nr. 6 din 11 Ianuarie 2022, privind aprobarea „Planului de mobilitate urbană durabila pentru municipiul Marghita pe perioada 2021-2027”.
Proiectul respectă indicatorii DNSH „Do No Significant Harm”, care reprezintă analiza realizată pentru a determina dacă o activitate economică/investiţie este durabilă din punctul de vedere al mediului, în conformitate cu prevederile Regulamentului (UE) 2020/852.

Prin Obiectivul specific RSO2.8 din PR NV 2021-2027 sunt sprijinite acele proiecte care dovedesc că au un impact pozitiv direct asupra utilizării crescute a transportului public și a altor forme de mobilitate urbană ecologică, precum și asupra reducerii emisiilor de gaze cu efect de seră (GES), generate de transportul rutier motorizat de la nivelul municipiilor altele decât municipiile reşedinţă de judeţ, orașelor şi al zonelor urbane funcţionale (în continuare ZUF) ale acestora. Punctul de plecare în identificarea acestor proiecte se regăsește în măsurile propuse în Planurile de Mobilitate Urbană Durabilă ale municipiilor reşedinţă de judeţ sau elaborate inclusiv la nivel de zone periurbane/metropolitane/ZUF, conform prevederilor legale.
Luând în calcul:
·  PROGRAMUL REGIONAL NORD-VEST 2021-2027  - PRNV/2023/481B/1, Apel dedicat unităţilor administrativ-teritoriale cu statut de municipii altele decât municipiile-reședință de județ, oraşe și unităţilor administrativ-teritoriale limitrofe/comune din zonele urbane funcţionale aferente acestora  ;
 Acțiunile sprijinite în cadrul prezentului apel de proiecte sunt următoarele: 

Utilizarea crescută a transportului public și a altor forme de mobilitate urbană ecologice, care includ: 

● Dezvoltarea infrastructurii pentru deplasări nemotorizate: dezvoltarea, extinderea infrastructurii pentru mersul cu bicicleta; amenajarea de zone pietonale, zone semi-pietonale; introducerea de sisteme de bike-sharing; sisteme de monitorizare etc.; 

● Dezvoltarea și optimizarea sistemelor de transport public, inclusiv prin achiziționarea de mijloace de transport cu zero emisii și dezvoltarea infrastructurii necesare acestora (inclusiv depouri, stații de autobuz, stații intermodale pentru transportul public), soluții de tip park & ride situate în afara centrelor orașelor și care sunt integrate cu sistemul de transport public; 

● Dezvoltarea coridoarelor de mobilitate urbană durabilă, prin intervenții precum (fără a se limita la): o dezvoltarea unor trasee dedicate cu prioritate transportului public de călători, inclusiv a benzilor prioritare pentru transportul în comun sau a liniilor de tramvai (acolo unde este cazul), o reconfigurarea fluxurilor de circulație prin stabilirea de sensuri unice, o reconfigurarea spațiilor prin includerea infrastructurii pentru deplasări nemotorizate – piste de bicicliști, zone pietonale care să facă legătura între stațiile de transport în comun sau să asigure accesul pietonilor la coridorul de mobilitate, o accesibilizarea infrastructurii de transport pentru toate categoriile de persoane.
Valoarea totală a devizului proiectului este de 75.730.911,13 lei fără TVA / 89.981.608,91 lei inclusiv TVA 
în preţuri valabile în iulie 2023, Rata de schimb = 4,9638 lei/euro, din care:

Construcții montaj este  60.323.713,55 lei fără TVA / 71.785.219,13lei inclusiv TVA.
Luând în considerare:
-   referatul de aprobare al Primarului Municipiului Marghita înregistrat cu nr. 9027/ 
08.08.2023;
-    Prevederile Ghidului solicitantului - Apel de proiecte nr. PRNV/2023/481.B/1  , data 
deschiderii apelului de proiecte - Data și ora pentru începerea depunerii de proiecte: 

· 16 august 2023, ora 10:00.
-     avizul comisiei de specialitate (CTE) din cadrul primăriei Municipiului Marghita cu nr.5 din 09.08.2023
Solicit a se aproba: 

· Descrierea sumară a investiției propusă a fi realizată prin proiectul ,,Realizarea unui coridor de mobilitate integrat in Municipiul Marghita-componenta 1” conform anexei  care face parte integranta din prezenta hotărâre ;
· Documentaţia tehnico-economică şi indicatorilor tehnico-economici - fază SF pentru proiectul cu denumirea ,,Realizarea unui coridor de mobilitate integrat in Municipiul Marghita-componenta 1”  conform anexei  care face parte integrantă din prezenta hotărâre  ;
· Sumele reprezentând cheltuieli conexe ce pot apărea pe durata implementării proiectului ,,Realizarea unui coridor de mobilitate integrat in Municipiul Marghita-componenta 1” pentru implementarea proiectului în condiții optime, se vor asigura din Bugetul Local al Unitatii Administrativ Teritoriale Municipiul Marghita  ;
· Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale   ;
· Se aproba angajamentul de asigurare a cheltuielilor neeligibile, daca acestea vor fi prevazute in bugetul proiectului pe parcursul intocmirii, evaluarii si implementarii acestuia  ;
· Se aprobă menținerea investiției propuse a fi realizate, prin asigurarea costurilor de funcționare, întreținere și serviciile asociate necesare, în vederea asigurării sustenabilității financiare a acesteia pe o perioadă de cel puțin 5 ani de la efectuarea plății finale de către finanțator  ;
· Se aprobă menținerea calității dreptului asupra imobilelor și a elementelor de infrastructură din proiect, pe o perioadă de cel puțin 5 ani de la efectuarea plății finale de către finanțator.









Arhitect Șef 




 

    arh. Balog-Tecău Daniela-Maria
ANEXĂ LA HCL NR. ..... / ..............................
DESCRIEREA INVESTIȚIEI:

Prezentul proiect urmărește modernizarea tronsoanele aferente străzilor Tudor Vladimirescu (cf. nr. 104772), Calea Republicii (cf. nr. 105960, 104554), Eroilor (cf. nr. 104777, 106081), Petőfi Sándor (cf. nr. 106079), Garoafei (cf. nr. 105465), Arany János (cf. nr. 106082), Piața Independenței (cf. nr. 103528) și Crinului (cf. nr. 105462). 

Investiţia își propune ca obiectiv general reducerea emisiilor de carbon generate de transportul rutier motorizat la nivelul Municipiului Marghita și promovarea mobilității urbane multimodale prin crearea unui nou coridor de mobilitate integrat care va cuprinde piste de biciclete, bike-sharing, trotuare, traseu pentru microbuze electrice, stații de încărcare rapidă și stații pentru călători moderne, cu impact direct asupra reducerii emisiilor de carbon din Municipiul Marghita.

Obiectivul de investiție are drept scop utilizarea crescută a transportului public și a altor forme de mobilitate urbană ecologice , respectiv reducerea emisiilor poluante generate prin transportul rutier motorizat, la nivelul orașului. De asemenea se dorește promovarea mobilității urbane multimodale, prin crearea unui nou coridor de mobilitate integrat, care cuprinde: 

✓ Dezvoltarea infrastructurii pentru deplasări nemotorizate: dezvoltarea infrastructurii pentru mersul cu bicicleta; amenajarea de zone pietonale. 

✓ introducerea de sisteme de bike-sharing; sisteme de monitorizare etc.; 

✓ Dezvoltarea și optimizarea sistemelor de transport public, inclusiv prin achiziționarea de mijloace de transport cu zero emisii și dezvoltarea infrastructurii necesare acestora (inclusiv depouri, stații de microbuz, stații de încărcare pentru microbuze ) 

✓ Dezvoltarea coridoarelor de mobilitate urbană durabilă, prin intervenții precum : Dezvoltarea benzilor dedicate pentru transportul public respectiv modernizarea infrastructurii rutiere utilizate prioritar de transportul public urban curat de călători, în vederea dezvoltării unor trasee dedicate cu prioritate acestuia, 

✓ Dezvoltarea sistemelor de management a mobilității urbane

✓ Măsuri privind reducerea nivelului de zgomot respectiv cresterea sigurantei in trafic
Prezentul proiect se va desfăsura pe următoarele amplasamente: 

- Str. Arany Janos-partial-pornește de la intersecția cu str. I.L. Caragiale și Calea Republicii și merge până la intersecția cu str. Bujorului având lungimea de cca. 212 m; 

- Str. Garoafei-pornește de la intersecția cu Calea Republicii și merge până la intersecția cu str. Crinului având lungimea de cca. 123 m; 

- Str. Piața Independenței-pornește de la intersecția cu străzile Petofi Sandor, Crinului și merge până la intersecția cu str. Eroilor având lungimea de cca. 242.5 m; 

- Str. Eroilor-pornește de la intersecția cu str. Piața Independenței și merge până la intersecția cu str. Revoluției și str. Petofi Sandor având lungimea de cca. 278.5 m; 

- Str. Petofi Sandor-partial-pornește de la intersecția cu str. Progresului și merge până la intersecția cu str. Closca și str. Oasului având lungimea de cca. 583 m; 

- Str. Tudor Vladimirescu-pornește de la intersecția cu Calea Republicii și merge până la ieșirea din localitate spre Valea lui Mihai având lungimea de cca. 2112 m; 

- Str. Calea Republicii-pornește de la intersecția cu străzile Arany Janos și str. I.L. Caragiale și merge până la intersecția cu str. Jean Calvin, se continua cu str. 1Decembrie 1918 si are lungimea de cca. 1003 m; 

- Str. Crinului - pornește de la intersecția cu str. Garoafei și merge până la intersecția custr. Petofi Sandor și str. Piața Independenței având lungimea de cca. 154 m; 

INDICATORI TEHNICI:

- lungimea totală a străzilor proiectate – 4708m;

- trasee de microbuze în lungime totală de 4617m;

- trasee de biciclete în lungime totală de 5191m;

- rețelele de canalizare pluvială în lungime de 5050m;

- la intersecția străzilor Crinului, Petofi Sandor și Piața Independenței: amplasarea unui stâlp metalic pentru iluminat public de h=9.5 m, echipat cu trei corpuri de iluminat tip LED 54W;

- în parcul de lângă intersecția str. Ion Luca Caragiale cu Calea Republicii: amplasarea a trei stâlpi metalici ornamentali h=4 m, echipați cu corpuri de iluminat LED 30W;

- la trecerile de pietoni de pe străzile str. Tudor Vladimirescu, str. Arany Janos, Calea Republicii: montarea a 12 buc. stâlpi de iluminat suplimentari de h util=5m, echipate cu corpuri de iluminat LED 54W;

- containere de depozitare biciclete (bike-sharing): 3 buc.;

- 3 stații de incărcare rapide de 50kW fiecare;

- achiziționare 3 microbuze electrice

- sistem supraveghere video montat în stațiile de microbuz și containerele de depozitare a bicicletelor (bike-sharing)

- 59 buc. coșuri de gunoi, din care 20 buc. de coșuri de gunoi cu sortare selectivă;

- bănci cu spătar: 43 buc.;

- 8 buc. bănci smart;

- rastel pentru biciclete: 60 buc.;

- cișmea: 3 buc.;

- jardiniere: 9 buc.;

- adăpost pentru stații de microbuz: 2 buc

INDICATORI ECONOMICI:

Valoarea totală a proiectului conform devizului general al proiectului ,,Realizarea unui coridor de mobilitate integrat în Municipiul Marghita-componenta 1” este de 75.730.911,13 lei la care se adaugă tva în cuantum de 14.250.697,78 lei, rezultând un total de 89.981.608,91 inclusiv tva, din care:

Valoare eligibilă fără TVA în cuantum de: 55.820.820,66 lei

Valoare neeligibilă fără TVA în cuantum de: 19.910.090,47 lei
	
	Lei exclusiv TVA
	Lei inclusiv TVA

	Valoarea totală a investiţiei 
	75.730.911,13 
	89.981.608,91

	din care C + M
	60.323.713,55
	71.785.219,13

	Valoare finanțată prin Program („PROGRAMUL REGIONAL NORD-VEST 2021-2027”)
	55.820.820,66  
	66.305.382,15

	din care C + M
	40.931.610.87
	48.708.616,95

	Valoare finanțată prin U.A.T. Municipiul Marghita 
	19.910.090, 47
	23.676.226,76

	                din care C + M
	19.392.102,68
	23.076.602,20


